Իրավական լրագրությամբ զբաղվելը բարեկեցությունդ ապահովելու միջոց չի: Դու ինձ և ինձ պես մի քանի այլ լրագրողների երբեք չես տեսնի որևէ մեկի մեքենայով գնան դատական նիստ լուսաբանելու: Դու չես տեսնի իրավական լրագրողի, որը կմտնի դահլիճ ու ծափ կտա ամբաստանյալին: Դու այս ոլորտում այնպիսի մարդկանց հետ ես առնչվում, որ իրենք ցանկացած մի բանից կարող են կառչել և օգտվել: Պետք է կարողանաս անխոցելի լինել քո պատրաստվածությամբ: Համարձակ են այն լրագրողները, ովքեր երբեք իրենց նյութը չստորագրեցին անանուն: Ես 20 տարվա ընթացքում դատական նիստ, դեպքեր, կրիմինալ երբեք անանուն չեմ լուսաբանել: Ես եմ գրել, ես պետք է պատասխանատվություն կրեմ: